# 1

Kapcsolat létrehozása egy másik számítógéppel a helyi hálózaton.
Ekaterina Gerasimova
kittykat3756@googlemail.com

Creative Commons Share Alike 3.0 Így add tovább!

Kelemen Gábor
kelemeng at gnome dot hu 2011, 2012.
n0m4dm4n
n0m4dm4n at gmail dot com 2011.

# Kapcsolat létrehozása

A Vinagre segítségével csatlakozhat a helyi hálózat más számítógépeihez.

Válassza a Gép Kapcsolódás menüpontot.

# Kapcsolódás ablak

Válasszon a Protokoll listából, és töltse ki a Gép mezőt a kapcsolódáshoz.

Néhány protokoll lehetővé teszi a helyi hálózaton elérhető összes számítógép megjelenítését a Keresés gombra kattintva. Az Avahi támogatás nélkül ez a gomb nem jelenik meg.

Válasszon a kapcsolat létrehozásához használandó beállítások közül, ezek a használt protokoll függvényében változnak.

Nyomja meg a Kapcsolódás gombot.

Ezen a ponton előfordulhat, hogy a távoli asztalnak jóvá kell hagynia a kapcsolódást. Ebben az esetben a megjelenítő fekete maradhat, amíg a jóváhagyása nem érkezik meg.

Bizonyos kapcsolatoknál hitelesítés szükséges, ekkor megjelenik egy párbeszédablak. Itt meg kell adnia a belépéshez szükséges adatokat, ezek a távoli géptől függően például felhasználónév és jelszó lehetnek. Ha bejelöli az Emlékezzen a hitelesítési adatokra négyzetet, akkor a Vinagre elmenti azt a kulcstartójára.

# Hitelesítés ablak

A régebben használt kapcsolatok elérhetők a Gép Legutóbbi kapcsolatok menüpontban.

A kapcsolat bezárásához válassza a Gép Bezárás menüpontot, vagy nyomja meg a Bezárás gombot.