# 1

Estabelecer unha conexión con outro computador na súa rede local.
Ekaterina Gerasimova
kittykat3756@googlemail.com

Creative Commons Compartir Igual 3.0

Fran Dieguez
frandieguez@gnome.org 2011-2012.

# Estabelecer unha conexión

Pode conectarse a outro computador na súa rede local usando Vinagre.

Seleccione Remoto Conectar.

# Diálogo de conexión

Seleccione o Protocolo e o Computador para a conexión.

Algúns protocolos permítenlle ver tódolos computadores dispoñíbeis na súa rede local premendo no botón Buscar. Sen a compatibilidade de Avahi, este botón non se verá.

Seleccione as opcións que quere activar cando se realice unha conexión. As opcións varían dependendo do protocolo que emprega.

Prema o botón Conectar.

Neste punto, o escritorio remoto pode precisar que confirme a conexión. Se este é o caso, o visor manterase en negro até que a conexión se confirme.

Algúns computadores poden requirir unha conexión segura: aparecerá un diálogo de autenticación, solicitándolle as credenciais. O tipo de credenciais dependen do equipo remoto, pode ser un contrasinal e un nome de usuario. Se selecciona Lembrar estas credenciais, Vinagre almacenará a información usando o Anel de chaves de GNOME.

# Diálogo de autenticación

Se a conexión foi empregada anteriormente, pode acceder a ela mediante Remoto Conexións recentes.

Para pechar unha conexión seleccione Remoto Pechar ou prema o botón Pechar.